GPSC ปิด 2 บริษัทย่อย “ฮ่องกง-เมียนมา” หวังลดค่าใช้จ่าย
GPSC ปิดบริษัทย่อย 2 แห่ง ในฮ่องกงและเมียนมา หวังลดค่าใช้จ่ายในการบริหารจัดการที่ไม่จำเป็นเพื่อรองรับการขยายกำลังการผลิตในต่างประเทศ
GPSC ปิดบริษัทย่อย 2 แห่ง ในฮ่องกงและเมียนมา หวังลดค่าใช้จ่ายในการบริหารจัดการที่ไม่จำเป็นเพื่อรองรับการขยายกำลังการผลิตในต่างประเทศ
28 ก.ย. 2565

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เปิดเผยว่า ที่ประชุมคณะกรรมการของบริษัทฯ ครั้งที่ 12/2565 เมื่อวันที่ 27กันยายน 65ได้มีมติอนุมัติให้ดำเนินการปิดบริษัทย่อยของบริษัทฯ จำนวน 2 บริษัท ได้แก่ บริษัท GPSC International Holdings Limited (GPSCIH)  ซึ่งบริษัทฯ ถือหุ้นในสัดส่วน 100% โดย GPSCIH จัดตั้งขึ้นที่เขตบริหารพิเศษฮ่องกง สำหรับเป็น Holding Company ในการเข้าลงทุนโครงการในต่างประเทศ
รวมถึง บริษัท โกลว์ เอ็นเนอร์จี เมียนมา จำกัด (GE Myanmar) ซึ่งบริษัทฯ ถือหุ้นทางตรงและทางอ้อมในสัดส่วน 99.83% ผ่านบริษัท โกลว์ จำกัด โดย GE Myanmar เป็น Holding Company ที่จัดตั้งขึ้นที่สาธารณรัฐแห่งสหภาพเมียนมา
ทั้งนี้ การปิดบริษัท GPSCIH และ GE Myanmar ดังกล่าว มีวัตถุประสงค์เพื่อการลดค่าใช้จ่ายในการบริหารจัดการที่ไม่จำเป็น ซึ่งมิได้ส่งผลกระทบต่อการดำเนินงานตามแผนกลยุทธ์ของบริษัทฯ เพื่อรองรับการขยายกำลังการผลิตในต่างประเทศ